Optjener jeg ferie med løn eller feriepenge?
Hvis du er ansat som funktionær og får fast månedsløn, optjener du ferie med løn. Når du optjener ferie med løn, vil du samtidig have krav på at modtage 1 % i ferietillæg, af den ferieberettigede løn i ferieåret. Som timelønnet medarbejder vil du i stedet have krav på feriepenge, hvilket svarer til 12,5 % af den ferieberettigede løn i ferieåret.